
LIETUVOS RESPUBLIKOS ENERGETIKOS MINISTRAS

ĮSAKYMAS
DĖL LIETUVOS RESPUBLIKOS ENERGETIKOS MINISTRO 2012 M. LAPKRIČIO 7 D. ĮSAKYMO NR. 1-220 „DĖL ENERGETIKOS OBJEKTUS, ĮRENGINIUS STATANČIŲ IR EKSPLOATUOJANČIŲ DARBUOTOJŲ ATESTAVIMO TVARKOS APRAŠO PATVIRTINIMO“ PAKEITIMO

2016 m. kovo 25 d. Nr. 1-98
Vilnius


1. P a k e i č i u Lietuvos Respublikos energetikos ministro 2012 m. lapkričio 7 d. įsakymą Nr. 1-220 „Dėl Energetikos objektus, įrenginius statančių ir eksploatuojančių darbuotojų atestavimo tvarkos aprašo patvirtinimo“:
1.1. Pakeičiu 2 punktą ir jį išdėstau taip:
„2. N u s t a t a u, kad:
2.1. šis įsakymas įsigalioja 2013 m. liepos 1 d.;
2.2. energetikos darbuotojus atestuoja sertifikavimo įstaigos, kurios su Valstybine energetikos inspekcija prie Energetikos ministerijos (toliau – Valstybinė energetikos inspekcija) jos nustatyta tvarka suderino ir pasitvirtino energetikos darbuotojų kategorijų sertifikavimo schemas pagal Lietuvos standarto LST EN ISO/IEC 17024:2012 „Atitikties įvertinimas. Bendrieji darbuotojų sertifikavimo įstaigoms keliami reikalavimai (ISO/IEC 17024:2012)“ (toliau – Lietuvos standartas LST EN ISO/IEC 17024:2012) nustatytus reikalavimus, arba energetikos įmonės Energetikos objektus, įrenginius statančių ir eksploatuojančių darbuotojų atestavimo tvarkos aprašo nustatyta tvarka;
2.3. šio įsakymo 2.2 papunktyje nurodytos sertifikavimo įstaigos privalo akredituotis pagal Lietuvos standarto LST EN ISO/IEC 17024:2012 nustatytus reikalavimus. Sertifikavimo įstaiga, ne vėliau kaip per 3 mėnesius nuo energetikos darbuotojų kategorijų sertifikavimo schemos suderinimo su Valstybine energetikos inspekcija, privalo sudaryti sutartį su Nacionaliniu akreditacijos biuru prie Ūkio ministerijos (toliau – Nacionalinis akreditacijos biuras) ir akredituotis pagal Lietuvos standartą LST EN ISO/IEC 17024:2012;
2.4. Valstybinė energetikos inspekcija privalo panaikinti savo sprendimus dėl energetikos darbuotojų kategorijų sertifikavimo schemų suderinimo, jeigu:
2.4.1. per 3 mėnesius nuo energetikos darbuotojų kategorijų sertifikavimo schemos suderinimo su Valstybine energetikos inspekcija, sertifikavimo įstaiga nesudarė sutarties su Nacionaliniu akreditacijos biuru dėl akreditavimo pagal Lietuvos standarto LST EN ISO/IEC 17024:2012 nustatytus reikalavimus;
2.4.2. nutrūkus pradėtam sertifikavimo įstaigos akreditavimo procesui pagal Lietuvos standarto LST EN ISO/IEC 17024:2012 nustatytus reikalavimus;
2.5. sertifikavimo įstaigos nuo 2019 m. liepos 1 d. atestuoja energetikos darbuotojus pagal Lietuvos Respublikos energetikos ministro patvirtintą vieningą (nacionalinę) energetikos darbuotojų sertifikavimo schemą. Valstybinė energetikos inspekcija parengia ir iki 2018 m. gegužės 1 d. pateikia Lietuvos Respublikos energetikos ministrui tvirtinti vieningą (nacionalinę) energetikos darbuotojų sertifikavimo schemą;
2.6. iki šio įsakymo įsigaliojimo energetikos darbuotojams išduoti atestatai eksploatuoti energetikos įrenginius pagal Energetikos objektus ir įrenginius statančių ir eksploatuojančių darbuotojų atestavimo nuostatus, patvirtintus Lietuvos Respublikos ūkio ministro 2005 m. kovo 24 d. įsakymu Nr. 4-122 „Dėl Energetikos objektus ir įrenginius statančių ir eksploatuojančių darbuotojų atestavimo nuostatų patvirtinimo“, galioja iki atestate nurodyto termino.“
1.2. Pakeičiu 3 punktą ir jį išdėstau taip:
„3. Pavedu Valstybinei energetikos inspekcijai administruoti ir plėtoti vieningą (nacionalinę) energetikos darbuotojų sertifikavimo schemą.“
2. Nurodytu įsakymu patvirtintame Energetikos objektus, įrenginius statančių ir eksploatuojančių darbuotojų atestavimo tvarkos apraše:
2.1. Pakeičiu 6 punktą ir jį išdėstau taip:
„6. Energetikos įmonėje nesant atestuoto vadovo pavaduotojo (ar kito atestuoto ir vadovo įgalioto asmens), atsakingo už energetikos įrenginių įrengimą, eksploatavimą ir jų techninę saugą, jos vadovas atestuojamas pagal šio Aprašo reikalavimus.“
2.2. Pakeičiu 12.3 papunktį ir jį išdėstau taip:
„12.3. nustato tvarką, kuria vadovaujantis derina sertifikavimo įstaigų parengtas sertifikavimo schemas ir kitus, Lietuvos standarte LST EN ISO/IEC 17024: 2012 „Atitikties įvertinimas. Bendrieji darbuotojų sertifikavimo įstaigoms keliami reikalavimai (ISO/IEC 17024:2012)“ (toliau – Lietuvos standartas LST EN ISO/IEC 17024:2012) nurodytus dokumentus, reikalingus vykdyti energetikos darbuotojų atestavimą;“.
2.3. Papildau 12.31 papunkčiu:
„12.31 administruoja ir plėtoja vieningą (nacionalinę) energetikos darbuotojų sertifikavimo schemą, kad ji atitiktų Lietuvos standarte LST EN ISO/IEC 17024:2012 nustatytus reikalavimus;“.
2.4. Papildau 12.6 papunkčiu:
„12.6. turi teisę stebėtojo teisėmis dalyvauti sertifikavimo įstaigų vykdomose atestavimo procedūrose (tikrinant bendruosius ir specialiuosius kvalifikacinius reikalavimus, kvalifikacijos tobulinimo reikalavimus, vykdant teisinių žinių tikrinimą bei energetikos darbuotojo pažymėjimo išdavimą);“.
2.5. Papildau 12.7 papunkčiu:
„12.7. nustato tvarką, kuria vadovaujantis sudaro sutartis su sertifikavimo įstaigomis dėl vieningos (nacionalinės) energetikos darbuotojų sertifikavimo schemos naudojimosi tvarkos ir sąlygų;“.
2.6. Papildau 12.8 papunkčiu:
„12.8. turi teisę sudaryti sutartis su mokslo įstaigomis ir kitomis institucijomis dėl vieningos (nacionalinės) energetikos darbuotojų sertifikavimo schemos administravimo ir plėtojimo.“
2.7. Papildau 13.31 papunkčiu:
„13.31. atestuojant energetikos darbuotojus vadovaujasi vieninga (nacionaline) energetikos darbuotojų sertifikavimo schema. Sertifikavimo įstaiga dėl vieningos (nacionalinės) energetikos darbuotojų sertifikavimo schemos naudojimosi tvarkos ir sąlygų turi sudaryti sutartį su Valstybine energetikos inspekcija;“.
2.8. Papildau 13.9 papunkčiu:
„13.9. sudaro sąlygas Valstybinės energetikos inspekcijos atstovams dalyvauti vykdomose energetikos darbuotojų atestavimo procedūrose (ne vėliau kaip prieš 5 darbo dienas privalo pranešti apie numatomą energetikos darbuotojų atestavimo laiką, vietą ir darbuotojų kategoriją);“.
2.9. Papildau 13.10 papunkčiu:
„13.10. teikia informaciją Valstybinei energetikos inspekcijai apie sudarytas / nutrauktas sutartis su Nacionaliniu akreditacijos biuru dėl akreditavimo pagal Lietuvos standarto LST EN ISO/IEC 17024:2012 nustatytus reikalavimus.“
3. N u s t a t a u, kad:
3.1. šio įsakymo 2.2 papunktis įsigalioja 2016 m. balandžio 30 d.;
3.2. šio įsakymo 1.2, 2.3 ir 2.7 papunkčiai įsigalioja 2019 m. liepos 1 d.

